EkBass/fiwiki-20250220-pages-articles huggingface dataset:
Frans Viita

Frans Viita (s. 4. joulukuuta 2006 Nokia) on suomalainen jääkiekkoilija, joka pelaa U20 SM-sarjaa Oulun Kärpissä. Hän on pelipaikaltaan oikea laitahyökkääjä. Viita laukoo oikealta. == Ura == === Seuraura === Viita on Tapparan kasvatti. Hän toimi kaudella 2021–2022 seuran U16-joukkueen varakapteenina. Viita oli tehoilla 27+19=46 joukkueen paras maalintekijä ja hän jakoi sisäisen pistepörssin voiton Valtteri Luhtalammen kanssa. Viita jakoi U16 SM-sarjan maalipörssin kahdeksannen sijan neljän muun pelaajan kanssa. Pudotuspeleissä hän oli neljällä osumallaan Tapparan paras maalintekijä Atte Joen kanssa. Hän voitti kauden päätteeksi U16 SM-pronssia. Kaudeksi 2022–2023 Viita siirtyi Oulun Kärppien U18-joukkueeseen. Hän jakoi neljällä osumallaan U18 SM-sarjan pudotuspeleissä joukkueen sisäisen maalipörssin voiton Arttu Alasiuruan kanssa. Viita voitti kauden päätteeksi U18 Suomen-mestaruuden. Hänet valittiin sarjan ensimmäiseen tähdistökentälliseen. Kauden 2023–2024 Viita pelasi suurimmaksi osaksi Kärppien U20-joukkueessa. Hänen kautensa jäi hieman rikkonaiseksi loukkaantumisen vuoksi ja Viita pelasi runkosarjassa vain 28 ottelua, mutta hän teki niissä 35 tehopistettä. Viita vahvisti myös Kärppien U18-joukkuetta, jossa hän voitti SM-pronssia. Viita sai tililleen ensimmäisen ja kauden ainoaksi jääneen SM-liigaottelunsa vain 17-vuotiaana 7. helmikuuta 2024 Porin Ässiä vastaan. Hänet merkittiin Kärppien 13. hyökkääjäksi. Viita jäi ottelussa kuitenkin ilman peliaikaa. Viita palaa kaudeksi 2024–2025 kolmivuotisella SM- liigasopimuksella kasvattajaseuraansa Tapparaan. Hän pelasi alkukauden kokonaan seuran U20-joukkueessa, kunnes Viidan sopimus seuran kanssa purettiin jo joulukuussa 2024. Muutamaa päivää myöhemmin hän palasi Kärppien U20-joukkueeseen. === Maajoukkueura === Viita on pelannut seitsemän poikien maaottelua. == Muuta == Viidan isä Kalle pelasi omalla urallaan 22 SM- liigaottelua Tapparassa. == Tilastot == 2023–2024 Kärpät U20-SM 28 17 18 35 4 5 2 0 2 0 Kärpät SM-liiga 1 0 0 0 0 – – – – – 2024–2025 Tappara U20-SM 18 6 3 9 0 – – – – – Kärpät U20-SM 1 kausi yhteensä SM-liiga 1 0 0 0 0 – – – – – == Lähteet == * * === Viitteet === Luokka:Suomalaiset jääkiekkoilijat Luokka:Oulun Kärppien pelaajat Luokka:Vuonna 2006 syntyneet Luokka:Elävät henkilöt
Riksrevisjonen

Riksrevisjonen (ennen vuotta 1938 Statsrevisjonen) on Norjan valtion virasto, joka toimii suurkäräjien alaisuudessa. Sen tehtävänä on valvoa julkisten varojen käyttöä hallinnossa, tutkia sen vaikutuksia kansantaloudelle sekä laatia aiheesta raportteja hallinnon ja kansalaisyhteiskunnan käyttöön. Virastoa johtaa valtakunnantilintarkastaja () yhteistyössä kollegion kanssa. Riksrevisjonen jakautuu seitsemään osastoon ja sillä oli vuonna 2021 noin 450 työntekijää. ==Johtajat== * 1816–1821: Marcus S. Lyng * 1821–1827: Frederik Motfeldt * 1827–1834: Lauritz N. Kraft * 1827–1845: Peter L. Stabel * 1834–1846: Søren A. W. Sørenssen * 1848–1854: Johan D. Rye * 1854–1881: Peter Daniel B. W. Kildal * 1882–1883: Peder K. Gaarer * 1883–1898: Hagbard Berner * 1898–1923: Svend B. H. Vogt * 1923–1925: Tore E. Aaen * 1926–1949: Hans T. H. Lütken * 1949–1950: Saamund O. Bergland * 1950–1978: Lars Breie * 1978–1980: Tor Olav Oftedal * 1981–1990: Petter Furberg * 1990–2005: Bjarne Mørk Eidem * 2005–2013: Jørgen Kosmo * 2013–2021: Per-Kristian Foss * 2022–: Karl Eirik Schjøtt-Pedersen ==Lähteet== ==Aiheesta muualla== * Viraston verkkosivut , Luokka:Norjan valtion virastot Luokka:Finanssialan valvontaviranomaiset
Yrkestrafikkforbundet

Yrkestrafikkforbundet (lyh. YTF; vuosina 1955–1996 Norsk Rutebilarbeiderforbund) on norjalainen ammattiliitto, johon kuuluu muun muassa ammattiliikenteessä ja varastoalalla työskenteleviä. Liitto perustettiin vuonna 1955 ja sillä on noin 13 000 jäsentä. ==Lähteet== ==Aiheesta muualla== * Liiton verkkosivut Luokka:Norjalaiset ammattiliitot Luokka:Norjan tieliikenne
Senzangakona

Senzangakhona kaJama (noin 1762–1816) oli zulujen päällikkönä 1781–1816. Hänellä oli kuusitoista vaimoa ja ainakin neljätoista poikaa, tytärten lukumäärästä ei ole tietoa. Hän oli itsenäisen Zulumaan kolmen ensimmäisen kuninkaan isä. ==Katso myös== * Luettelo zulu-heimon kuninkaista == Lähteet == == Aiheesta muualla == Luokka:Zulujen kuninkaat Luokka:1760-luvulla syntyneet Luokka:Vuonna 1816 kuolleet
Dnipron piiri (Zaporižžja)

Dnipron piiri () on yksi Ukrainan Zaporižžjan seitsemästä hallinnollisesta alueesta (kaupunkipiiristä). Zaporižžjan luoteisosassa, pääosin Dneprin oikealla rannalla eli joen länsipuolella sijaitsevan kaupunkipiirin pinta-ala on 49,7 neliökilometriä. Dnipron piiri on perustettu vuonna 1928. Vuonna 1936 nimeksi vaihdettiin Leninin piiri, ja vuonna 2016 piiri uudelleennimettiin Dnipron piiriksi. Piirin nimi viittaa Dnepriin (ukr. Dnipro). Piirin väestöarvio on 135 934 (2015), ja aiemmin noin 151 900 (VL 2001). Piirin alueella sijaitsee muun muassa: * Dneprin vesivoimalaitos Дніпрогес з висоти.jpg|Dneprin vesivoimalaitoksen pato. ==Lähteet== ==Aiheesta muualla== * Dnipron piirin rajat Open Street Map -kartalla (OSM) (openstreetmap.org) Luokka:Zaporižžjan piirit
Juha Leppälä

Juha Leppälä (s. 10. syyskuuta 1983) on suomalainen pesäpalloilija. Leppälä edusti urallaan Superpesiksessä kasvattajaseuraansa Seinäjoen Maila-Jusseja, Pattijoen Urheilijoita, Nurmon Jymyä ja Koskenkorvan Urheilijoita. Leppälä saavutti yhden SM-pronssin kaudella 2004. Hän pelasi ulkokentällä polttolinjassa. Sisäpelissä hänen roolinsa oli etenijävaihtaja. https://www.pesistulokset.fi/ottelut/10955#lineup Leppälä pelasi 81 Superpesiksen runkosarjan ottelua. Näissä otteluissa hän löi yhden kunnarin ja kolme tavallista juoksua, toi 37 juoksua ja keräsi 193 kärkilyöntipistettä. Leppälä pelasi 15 Superpesiksen alemman loppusarjan ottelua. Näissä otteluissa hän löi yhden kunnarin, toi 15 juoksua ja keräsi 36 kärkilyöntipistettä. KAIKKI OTTELUT OTT KUN LÖI TOI KL KL-% SUPERPESIS 96 2 3 52 229 47.9 % YKKÖSPESIS 63 4 9 81 246 63.4 % YHTEENSÄ 159 6 12 133 475 54.8 % == Lähteet == Luokka:Suomalaiset pesäpalloilijat Luokka:Vuonna 1983 syntyneet Luokka:Elävät henkilöt
Pasi Rajala

Pasi Rajala (s. 28. maaliskuuta 1981 Jyväskylä) on suomalainen pesäpalloilija. Rajala edusti urallaan Superpesiksessä kasvattajaseuraansa Jyväskylän Kiriä ja Haminan Palloilijoita. https://www.pesis.fi/wp-content/uploads/2021/02/Rajala- Pasi.xlsx Hän pelasi sisäpelissä etenijänä tai vaihtajanahttps://www.superpesis.fi/uutiset/viikon-tahtipelaaja-pasi-rajala- jyvaskylan-kiri/ ja ulkokentällä kakkoskopparina. https://www.pesistulokset.fi/ottelut/14606#lineup Rajala pelasi 253 Superpesiksen runkosarjan ottelua. Näissä otteluissa hän löi neljä kunnaria ja 60 tavallista juoksua, toi 161 juoksua ja keräsi 860 kärkilyöntipistettä. Rajala pelasi 12 Superpesiksen ylemmän loppusarjan ottelua. Näissä otteluissa hän löi kaksi tavallista juoksua, toi neljä juoksua ja keräsi 36 kärkilyöntipistettä. Rajala pelasi 47 Superpesiksen alemman loppusarjan ottelua. Näissä otteluissa hän löi neljä kunnaria ja 15 tavallista juoksua, toi 51 juoksua ja keräsi 210 kärkilyöntipistettä. == Lähteet == Luokka:Suomalaiset pesäpalloilijat Luokka:Vuonna 1981 syntyneet Luokka:Elävät henkilöt
12th Fail

12th Fail on vuonna 2023 ensi-iltansa saanut intialainen hindinkielinen elämäkerrallinen draamaelokuva, jonka on ohjannut, tuottanut ja kirjoittanut Vidhu Vinod Chopra. Se perustuu Anurag Pathakin vuoden 2019 samannimiseen kirjaan Manoj Kumar Sharmasta, joka voitti äärimmäisen köyhyyden tullakseen Intian poliisiviranomaiseksi. Elokuvassa Vikrant Massey näyttelee Sharmaa yhdessä Medha Shankarin, Anant V. Joshin, Anshumaan Pushkarin ja Priyanshu Chatterjeen kanssa. Teattereissa 27. lokakuuta 2023 ensi-iltansa saanut 12th Fail sai laajan kriitikoiden suosion ja nousi hitaan alun jälkeen hitiksi. 69. Filmfare Awards -gaalassa se voitti viisi palkintoa, mukaan lukien paras elokuva, paras ohjaaja ja parhaan miesnäyttelijän kriitikkopalkinto (Massey). == Näyttelijät == == Soundtrack == == Lähteet == == Aiheesta muualla == * Luokka:Vuoden 2023 intialaiset elokuvat Luokka:Intialaiset elämäkertaelokuvat Luokka:Intialaiset draamaelokuvat Luokka:Hindinkieliset elokuvat Luokka:Vidhu Vinod Chopran ohjaamat elokuvat Luokka:Elokuvat koulusta ja koulutuksesta
Eero Pekkola

Eero Olavi Pekkola (s. 15. toukokuuta 1953) on suomalainen insinööri ja yritysjohtaja, joka on saanut teollisuusneuvoksen arvonimen. Viitattu 12.2.2024. Pekkola valmistui insinööriksi Lappeenrannan teknillisestä opistosta 1978. Hän oli Oy Sahamat Ab:n myynti-insinööri Helsingissä 1978–1980, Pohjola-yhtiöiden alueinsinööri 1980–1983, Perusyhtymän konepajan markkinointipäällikkö ja osastopäällikkö Hämeenlinnassa 1983–1987, Rauten markkinointijohtaja Lahdessa 1987–1992, Raute Wood Processing Machinery Oy:n markkinointijohtaja 1992–1993 ja Oilonin, vuosina 2000–2012 Oilon International Oy, varatoimitusjohtaja 1993–1997 ja toimitusjohtaja 1997–2017. Pekkolalla on myös ollut oman alansa ja muita asiantuntija- luottamustehtäviä. Teollisuusneuvoksen arvonimen hän sai 2012. (ei-vapaa) == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuonna 1953 syntyneet Luokka:Elävät henkilöt
Imatran uimahalli

thumb|Imatran uimahalli ja urheilutalo Imatran uimahalli on arkkitehti Einari Teräsvirran suunnittelema ja vuonna 1965 valmistunut uimahalli Imatralla. Rakennus sijaitsee Imatran Pässiniemen kaupunginosassa, Vuoksen rannalla. Uimahalli on teräsbetonirunkoinen ja kaarikattoinen. Rakennuksen katemateriaalina on kuparipelti. Ulkoverhoilussa on materiaaleina käytetty kvartsihiekkatiiltä, maalattua betonia ja lasia, ja ulospäin rakennuksen julkisivua hallitsevat valkoinen ja tummanruskea väri. Uimahallin yhteyteen rakennettiin ulkoisesti sitä muistuttava urheilutalo, joka valmistui 1982. Uimahalli-urheilutalo muodostaa osan Aatos Issakaisen ja Martti Hakalan 1961 valmistuneesta Mansikkalan keskustasuunnitelmasta. == Lähteet == Luokka:Suomen uimahallit Luokka:Imatran rakennukset ja rakennelmat Luokka:Imatran urheilu Luokka:Einari Teräsvirran suunnittelemat rakennukset
Eläinpopulaatio

Eläinpopulaatio on eläinkunnan populaatio eli niiden eläinyksilöiden joukko, jotka kuuluvat samaan lajiin ja elävät samanaikaisesti samalla alueella. Eläinpopulaation koon arvioimiseksi ja kannan vaihtelujen selvittämiseksi käytetään usein yksilöiden merkitsemismenetelmää. Tällöin yksilöitä merkitään metallisilla ja muovisilla merkeillä. Hyönteispopulaatioiden koon ja kantojen tutkiminen on vaikeaa, koska esimerkiksi monet perhoslajit elävät aikuismuodossaan vain muutaman viikon. Eläinlajit ovat aina luonnon kiertokulussa kuluttajia, joten eläinpopulaatioiden koko on aina pienempi kuin kasvipopulaatioiden. Joskus eläinpopulaatiossa toista sukupuolta on palajon vähemmän kuin toista ja tällöin vähälukuisemman sukupuolen yksilöt saavat todennäköisesti enemmän jälkeläisiä kuin runsaslukuisemman sukupuolen yksilöt. Joissakin eläinlajeissa, joissa naaraita on huomattavasti enemmän kuin uroksia, naaraspuoliset jälkeläiset auttavat myöhemmin syntyneiden poikasten hoidossa. == Lähteet == Luokka:Ekologia
Kasvipopulaatio

Kasvipopulaatio on kasvikunnan populaatio. Kasvipopulaatioiden koon ja kannan tutkimista helpottaa eläinpopulaatioihin nähden se, että kasvit pysyvät aina paikoillaan. Koska useat kasvilajit lisääntyvät myös kasvullisesti, kasvipopulaatiossa kaikki yksilöt eivät ole aina geneettisesti erilaisia. Kasvit ovat yleensä luonnonkiertokulussa tuottajia, joten kasvipopulaatioiden koko on yleensä suurempi ja ne ovat tiheämpiä kuin eläinpopulaatiot. == Lähteet == Luokka:Ekologia
Real Mari (1700)

Real Mari (Nuestra Señora de Loreto) oli Espanjan laivaston vuoden 1700 tienoilla vesille laskettu kaksikantinen 64-tykkinen linjalaiva. == Tausta == Kuningas Felipen ja laivaston komentajan amiraali Gaztañetan kunnianhimoisena suunnitelmana oli palauttaa Espanjan laivaston alusten määrä Espanjan perimyssotaa edeltäneeksi. Suunnitelman mukaan valmistettaisiin 12 uutta 60-tykkistä linjalaivaa. Lisäksi vuokrattaisiin valmiina olevia kaappareita ja tehtävään soveltuvia kauppalaivoja puutteiden täyttämiseksi. Kesäkuussa 1713 Espanja vuokrasi genovalaiselta kaapparilta Stefano Mari Centurionelta kahdeksi vuodeksi kolme linjalaivaa, jotka olivat Nuestra Señora del Carmen y San Antonio, Real Mari ja Nuestra Señora de las Viñas y Santa Rosa.Winfield et al 2023 s. 167 == Valmistus == Alus valmistui noin vuonna 1700. == Palvelus == Alus lähti 24. tammikuuta 1714 Genovasta Príncipe de Asturiasin, Infanten ja Puerco Espínin kanssa päällikkönään Esteban Mari Centurione, Marqués de Mari. Alus saapui 26. tammikuuta Touloniin, mistä se lähti 19. helmikuuta Barcelonaan. Alus saapui 24. helmikuuta Barcelonaan. Se saapui 25. huhtikuuta neljän tykkejä ja ampumatarvikkeita kuljettaneen rahtialuksen kanssa Touloniin. Alus palasi 7. toukokuuta saattueen mukana Barcelonaan, mistä se lähti kesäkuussa 1715 de los Rion laivaston mukana Majorcalle. Alus lähti 21. maaliskuuta 1716 Cádizista Príncipe de Asturiasin, Sorpresan, Perlan, Volanten ja Junon kanssa Venetsiaan. Se saapui 24. heinäkuuta Genovaan korjaamaan myrskyn aiheuttamia vaurioita. Alus saapui elokuussa laivueen mukana Korfulle. Huhtikuussa 1717 alus saapui del Marin laivueen lippulaivana Cádiziin. Alus lähti 19. kesäkuuta 1717 Barcelonasta Sardinian sotaretkelle. Alukselta laskettiin 21. elokuuta joukkoja maihin Cagliarilla, mistä se lähti 17. lokakuuta laivueen mukana Algheroon. Alus lähti 18. marraskuuta laivueen mukana Algherosta ja saapui 23. marraskuuta Barcelonaan. Alus oli 1718 Esteban Mari Centurionen lippulaivana. Se lähti 17. kesäkuuta Barcelonasta Gaztañetan laivaston mukana Sisilian sotaretkelle. Alus lähti 27. kesäkuuta Cagliarilta, mistä se oli noutanut joukkoja. Britannian kuninkaallisen laivaston HMS Breda ja HMS Captain valtasivat aluksen 11. elokuuta 1718 Cape Passeron taistelussa. == Lähteet == * === Viitteet === Luokka:Espanjan laivaston linjalaivat
Palovene

Palovene on palo- ja pelastustoimiin tarkoitettu vene. Sitä käytetään esimerkiksi tulipalojen sammuttamiseen, etsintätöihin merionnettomuuksissa sekä saasteiden poistoon. Paloveneet on yleensä varustettu usealla erilaisella voimanlähteellä ja vesisuihkujärjestelmällä, sekä joskus veneessä itsessään on palonestojärjestelmä. Paloveneet pumppaavat sammutusveden suoraan merestä, järvestä tai joesta. Uusimpien veneiden pumppausjärjestelmät kykenevät pumppaamaan kymmeniä tuhansia litroja vettä minuutissa. Yhdysvalloissa ensimmäinen palovene valmistui 1800-luvun alkupuolella, mutta niitä ei valmistettu enempää ennen kuin maa alkoi teollistua sisällissodan jäljiltä 1800-luvun lopulla. Aluksi paloveneiksi muutettiin tavallisia höyryhinaajia. Useat satamakaupungit alkoivat vuoron perään tilata itselleen paloveneitä. Esimerkiksi New Yorkin palolaitos sopi itselleen meripelastusyhtiöltä ensimmäisen veneensä, ja muut kaupungit alkoivat seurata perässä seuraavina vuosina. Suomessa paloveneitä on käytössä jokaisella pelastuslaitoksella. == Lähteet == Luokka:Palo- ja pelastustoimi Luokka:Veneet
Nuestra Señora de las Viñas y Santa Rosa

Nuestra Señora de las Viñas y Santa Rosa oli Espanjan laivaston kaksikantinen 60-tykkinen linjalaiva. == Tausta == Kuningas Felipen ja laivaston komentajan amiraali Gaztañetan kunnianhimoisena suunnitelmana oli palauttaa Espanjan laivaston alusten määrä Espanjan perimyssotaa edeltäneeksi. Suunnitelman mukaan valmistettaisiin 12 uutta 60-tykkistä linjalaivaa. Lisäksi vuokrattaisiin valmiina olevia kaappareita ja tehtävään soveltuvia kauppalaivoja puutteiden täyttämiseksi. Kesäkuussa 1713 Espanja vuokrasi genovalaiselta kaapparilta Stefano Mari Centurionelta kahdeksi vuodeksi kolme linjalaivaa, jotka olivat Nuestra Señora del Carmen y San Antonio, Real Mari ja Nuestra Señora de las Viñas y Santa Rosa.Winfield et al 2023 s. 167 == Hankinta == Alus ostettiin 1. lokakuuta 1715 Genovassa genovalaiselta kaapparilta Giovanni Lorenzo Vivianolta. == Palvelus == Alus lähti 14. marraskuuta 1715 Cádizista Cartagena de Indiasiin päällikkönään Nicolás de la Rosa, Conde de Vegaflorida. Se saapui 9. tammikuuta 1716 Cartagena de Indiasiin. Alus palasi 1717 Cádiziin. Alus osallistui 1717 Sardinian sotaretkeen. Se lähti 19. kesäkuuta 1718 Barcelonasta Sisilian sotaretkelle päällikkönään Antonio González. Kesäkuussa alus saapui Sisiliaan. Britannian kuninkaallisen laivaston HMS Orford valtasi aluksen 11. elokuuta 1718 Cape Passeron taistelussa. == Lähteet == * === Viitteet === Luokka:Espanjan laivaston linjalaivat
Santa Isabel -luokka

Santa Isabel -luokka oli Espanjan laivaston kuuden kaksikantisen 60-tykkisen linjalaivan muodostama alusluokka. == Suunnittelu == Alukset suunnitteli Antonio de Gaztañeta y Iturribálzaga, joka myös valvoi kolmen aluksen valmistusta assistenttiinaan Joseph del Llano. Aluksista kolme valmistettiin Pasajesissa ja loput kolme Oriossa, jossa valmistetut alukset siirrettiin vesillelaskun jälkeen Pasajesiin viimeisteltäviksi ja takiloitaviksi. Vaikka alukset luokiteltiin 60-tykkisiksi ja niissä oli 24 tykkiporttia alemmalla tykkikannella, ne varustettiin vain 54 tykillä.Winfield et al 2023 s. 169-171 == Alukset == Santa Isabel -luokka Nimi (lempinimi) Telakka Kölinlasku Vesille Valmis Kohtalo Santa Isabel Bassanoaga, Pasajes 7. syyskuuta 1717 1717 vallattu 10. elokuuta 1718 Cape Passeron taistelussa San Pedro Barrio Vizcaya, Pasajes 23. kesäkuuta 1716 26. heinäkuuta 1717 haaksirikkoutunut 8. joulukuuta 1718 San Juan Bautista Bassanoaga, Pasajes 1. tammikuuta 1717 helmikuu 1717 uponnut 1720 San Luis Orio 27. kesäkuuta 1717 haaksirikkoutunut 28. joulukuuta 1719 San Fernando Orio 27. kesäkuuta 1717 miehistönsä upottama 14. marraskuuta 1719 Messinan piirityksessä San Carlos Orio 1717 vallattu 10. elokuuta 1718 Cape Passeron taistelussa Toinen kuuden linjalaivan tilaus allekirjoitettiin 1717. Sen mukaan Lorenzo de Arzuetan ja Juan Bautista de Buendian piti valvoa kolmen aluksen valmistusta Pasajesissa, Gerónimo de Echevesse Mutiozábalin kahden aluksen valmistusta Oriossa. Kuudennen aluksen valmistusta piti valvoa Felipe de Zelarain Basanoagassa. Seuraavana vuonna allekirjoitettiin sopimus 15 linjalaivan valmistuksesta Santoñassa, missä töitä piti valvoa Carlos Grillon. Sañtonassa työt jaettiin usealle työnjohtajalle kuten Jean-Pierre Boyer ja Ciprián Autrán. Vuodesta 1717 alkaen lisääntyi huoli telakoiden suojaamisesta, koska erityisesti Pasajes oli lähellä Ranskan rajaa. Tämän vuoksi aloitettiin uuden telakan rakentaminen kauemmas rajasta. Alusten ollessa edelleen telakalla Ranskan joukot hyökkäsivät kesällä 1719 baskimaahan ja polttivat keskeneräiset alukset, runsaasti puutavaraa, tykkejä, takilaköysiä, kangasta ja muita varastoituja tarvikkeita. Sañtonaan tehdyssä hyökkäyksessä poltettiin kaksi 60-tykkistä ja yksi 70-tykkinen lähes valmista linjalaivaa telakoille. Samalla poltettiin varastot, joissa oli loppujen 12 aluksen valmistukseen tarvittava materiaali. == Lähteet == * === Viitteet === *
Vaasan hätäkeskus

Vaasan hätäkeskus on yksi Suomen kuudesta hätäkeskuksesta. Sen vastuualueeseen kuuluvat Keski-Suomen, Pohjanmaan, Etelä- ja Keski-Pohjanmaan maakunnista tulevat hätäpuhelut, minkä lisäksi sillä on vastuullaan valtaosa ruotsinkielisistä hätäpuheluista. Toukokuussa 2023 Vaasan hätäkeskuksessa työskenteli 62 ihmistä. == Lähteet == Luokka:Hätäkeskuslaitos Luokka:Vaasa
Santa Isabel (1717)

Santa Isabel oli Espanjan laivaston vuonna 1717 vesillelaskettu kaksikantinen 60-tykkinen Santa Isabel -luokan linjalaiva. == Valmistus == Alus tilattiin Pasajesista. Alus laskettiin vesille 7. syyskuuta 1716 ja otettiin palvelukseen 1717.Winfield et al 2023 s. 167 == Palvelus == Vuonna 1717 alus lähti Pasajesista San Felipen kanssa Cádiziin päällikkönään Gabriel Pérez de Alderete, Marqués de Casinas. Heinäkuussa alus lähti Barcelonasta Sardinian sotaretkelle. Tammikuussa 1718 alus saapui Cádiziin. Britannian kuninkaallisen laivaston HMS Dorsetshire valtasi aluksen 11. elokuuta 1718 Cape Passeron taistelussa, jossa aluksen päällikkönä oli Andrés Reggio. == Lähteet == * === Viitteet === Luokka:Santa Isabel -luokan linjalaivat
San Carlos (1717)

San Carlos oli Espanjan laivaston vuonna 1717 vesillelaskettu kaksikantinen 60-tykkinen Santa Isabel -luokan linjalaiva. == Valmistus == Alus tilattiin Oriosta, missä rakennusmestarina oli Lorenzo de Arzueta. Alus laskettiin vesille 1717.Winfield et al 2023 s. 169-171 == Palvelus == Heinäkuussa 1717 alus lähti Barcelonasta Sardinian sotaretkelle. Tammikuussa 1718 alus saapui Cádiziin, mistä se lähti toukokuussa Barcelonan kautta Sisilian sotaretkelle päällikkönään Chaloisin ruhtinas. Britannian kuninkaallisen laivaston HMS Kent valtasi aluksen 11. elokuuta 1718 Cape Passeron taistelussa. == Lähteet == * === Viitteet === Luokka:Santa Isabel -luokan linjalaivat
Euroopan metsät

Euroopan metsät ovat puuvartisten kasvien vallitsema biotooppi, joka peittää varsinkin maanosan pohjoisia ja vuoristoisia osia. Euroopan pinta-alasta (ilman Venäjää) 35 prosenttia eli 227 miljoonaa hehtaaria on metsää. == Metsätyypit ja puulajit == Havumetsää kasvaa viileillä alueilla pohjoisessa ja vuoristoalueilla, missä on selvä talvi ja vuotuinen sademäärä 250–500 mm. Tyypillisiä valtapuulajeja ovat kuuset, männyt ja euroopanlehtikuusi. Lauhkeammilla alueilla on sekametsiä. Lehtipuuvaltaisia metsiä kasvaa alueilla, missä kuukauden keskilämpötila on yli 10 astetta kuuden kuukauden ajan ja sademäärä noin 400 mm. Siellä missä kasvukauden pituus on 100–200 vuorokautta, menestyvät tammet, jalavat, koivut, vaahterat, pyökit ja haavat. == Metsien käyttö == Euroopan metsät ovat merkittävä elinkeinoelämän raaka- ainevara. Metsävaroja käytetään metsäteollisuuden ja siihen liittyvien teollisuuden alojen tarpeisiin. Suomen, Ruotsin ja Itävallan liityttyä Euroopan unioniin vuonna 1995 EU:n käytettävissä olevat metsävarat kaksinkertaistuivat. Lukuun ottamatta Venäjän Euroopan puoleista osaa Euroopan maapinta-alasta noin kolmasosa on metsää. Euroopan suurimmat metsäalat ovat Ruotsissa, Suomessa, Ranskassa ja Saksassa. Eteläisen ja keskisen Euroopan metsät ovat olleet yleensä lähinnä pieniä saarekkeita keskiajalta lähtien, koska metsät raivattiin asutuksen tieltä. Myös pohjoisen Euroopan metsät ovat olleet voimakkaasti ihmisen toiminnan vaikutuksen alaisia, vaikka se on kohdistunut yksittäiselle alueelle vain 300–400 vuotta. Pohjois-Euroopassa uudenajan enimpiä metsävarojen käyttömuotoja oli tervanpoltto 1600–1800-luvuilla. Lisäksi metsää kaadettiin kaskipeltoja raivattaessa. Nykyisin keskisessä Euroopassa on metsätalouskäytössä monin paikoin istutusmetsiä. 1990-luvun jälkeen Euroopan metsät ovat tihentyneet huomattavasti. Euroopan unionissa on pyrkimys metsäalan lisäämiseen. Tässä haasteina ovat rahavarojen puute ja muut tarpeet maankäytön suhteen. == Suojelu == Viimeisten 20 vuoden aikana Euroopassa metsien luonnonsuojelualueet ovat lisääntyneet huomattavasti. Noin 15 prosenttia Euroopan metsäalasta on sellaisia suojelualueita, joiden suojeluperusteena on luonnon monimuotoisuus ja yhdeksän prosenttia metsäalasta on suojeltu maisemallisin perustein tai muun tarkoituksen vuoksi. Luonnonmetsien määrän tilastointi on hankalaa, koska eri maat käyttävät eri kriteereitä. Esimerkiksi Ruotsissa metsä katsotaan luonnontilaiseksi, jos sitä ei ole käsitelty 25 vuoteen. Białowieżan metsä on suurin vielä jäljellä oleva yhtenäinen alavan maan metsäalue Euroopan lehtimetsävyöhykkeellä. Metsässä on kaksi kansallispuistoa kahden puolen Puolasn ja Valko-Venäjän rajaa. Karpaattien ja muiden Euroopan alueiden pyökkimetsät ovat Unescon maailmanperintökohde, johon kuuluu Kalkki-Alppien kansallispuisto. == Lähteet == == Aiheesta muualla == * https://www.luke.fi/fi/uutiset/euroopan-metsat-2020-raportti-julkaistu- metsien-pintaala-ja-puuston-maara-ovat-kasvaneet-edelleen * https://europarl.europa.eu/RegData/etudes/fiches_techniques/2013/050211/04A_FI(2013)050211_FI.pdf * https://www.maaseuduntulevaisuus.fi/metsa/8ff8740f-db02-58b7-9628-351e0f9d9b4d *
Natanael Broman

Carl Natanael Broman (11. joulukuuta 1887 Kolsva – 27. elokuuta 1966 Tukholma) oli ruotsalainen säveltäjä ja pianisti.Natanael Broman (1887-1966) Levande musikarv, viitattu 12.2.2024 Broman syntyi maanviljelijä Per Johan Bromanin ja Augusta Charlotta Bergströmin perheeseen.C Natanael Broman Riksarkivet, viitattu 12.2.2024 Hän opiskeli Tukholman kuninkaallisessa musiikkikorkeakoulussa pianonsoittoa Hilda Thegerströmin ja Lennart Lundbergin johdolla sekä sävellystä Ernst Ellbergin ja Andreas Hallénin johdolla vuosina 1902–1911.Natanael Broman (1887–1966) Naxos, viitattu 12.2.2024 Vuosina 1912–1913 Broman suoritti Berliinissä täydentäviä opintoja pianonsoitossa Ignaz Friedmanin ja sävellyksessä Karl Kämpfin johdolla. Broman työskenteli Radiotjänstin musiikillisena johtajana vuosina 1925–1951. Pianistina hän tulkitsi varsinkin romanttista ohjelmistoa ja aikansa ruotsalaista musiikkia. Broman teki kiertueita Skandinaviassa ja Saksassa. Hän työskenteli usein myös säestäjänä. Vuonna 1924 Broman perusti Charles Barkelin ja Carl Christiansenin kanssa pianotrion. Hänet valittiin Ruotsin kuninkaallisen musiikkiakatemian jäseneksi vuonna 1930. Hän istui Kuninkaallisen musiikkiakatemian hallituksen jäsenenä vuosina 1941–1948 ja kuului myös Tukholman Konserföreningin hallitukseen vuosina 1942–1950. Broman oli vuodesta 1919 naimisissa Gunhild Maria Lalin-Nilssonin (s. 1896) kanssa. Lalin-Nilsson oli valtiopäiväedustaja Karl August Nilsonin tytär. == Teoksia == * Fritiof och Ingeborg (sävelruno, 1912) * Kung Lif och Drottning Död (balladi baritonille ja orkesterille, 1913) * yksinlauluja * soolopianokappaleita, kuten Rokoko (äänitetty 1928, julkaistu 1938) * viulusonaatti, d-molli * pianosonaatti * Romanssi viululle ja pianolle == Lähteet == Luokka:Ruotsalaiset säveltäjät Luokka:Ruotsalaiset pianistit Luokka:Vuonna 1887 syntyneet Luokka:Vuonna 1966 kuolleet
Dimetyylibentsyyliamiini

Dimetyylibentsyyliamiini (C9H13N) tai bentsyylidimetyyliamiini on amiineihin kuuluva aromaattinen orgaaninen yhdiste. Yhdistettä voidaan käyttää esimerkiksi katalyyttinä. == Ominaisuudet, valmistus ja käyttö== Huoneenlämpötilassa dimetyylibentsyyliamiini on väritöntä tai kellertävää nestettä. Yhdiste liukenee kohtalaisen hyvin veteen ja liukenee lisäksi eräisiin orgaanisiin liuottimiin kuten etanoliin ja dietyylieetteriin. Yhdiste ärsyttää hengitysteitä, ihoa ja silmiä. Viitattu 12.2.2024 Dimetyylibentsyyliamiini on useiden muiden amiinien tavoin heikko emäs, ja sen pKa-arvo on 8,91. Dimetyylibentsyyliamiinia valmistetaan joko bentsyylikloridin ja dimetyyliamiinin reaktiolla tai metyloimalla bentsyyliamiinia dimetyylisulfaatilla. Dimetyylibentsyyliamiiniä käytetään katalyyttinä kovetettaessa epoksihartseja ja valmistettaessa polyuretaaneja tai polyestereitä. Sitä voidaan käyttää myös korroosionestoaineena ja reagenssina proteiinianalytiikassa.Ha. Q. Pham & Maurice J. Marks: "Epoxy Resins", teoksessa Kirk-Othmer Encyclopedia of Chemical Technology, John Wiley & Sons, New York, 2004.George Brereton, Ronald M. Emanuel Jr, Robert Lomax, Keith Pennington, Tyler Ryan, Heiko Tebbe, Michael Timm, Polina Ware, Karen Winkler, Tingting Yuan, Zhenya Zhu, Norbert Adam, Geza Avar, Herbert Blankenheim, Wolfgang Friederichs, Manfred Giersig, Eckehard Weigand, Michael Halfmann, Friedrich-Wilhelm Wittbecker, Donald-Richard Larimer, Udo Maier, Sven Meyer-Ahrens, Karl-Ludwig Noble & Hans-Georg Wussow: "Polyurethanes", teoksessa Ullmann's Encyclopedia of Industrial Chemistry, John Wiley & Sons, New York, 2019. == Lähteet == Luokka:Amiinit
Ihmispopulaatio

Ihmispopulaatiolla tarkoitetaan yleensä maailmanlaajuista ihmiskuntaa, mutta ihmispopulaatiosta puhuttaessa voidaan tarkoittaa myös tietyn alueen väestöä. Maaiman väkiluvun nousu on herättänyt huolta viimeisten vuosikymmenten aikana, mutta tietyillä alueilla väestön liikakasvu on aiheuttanut erityisiä ongelmia. Liikakansoitus joillakin alueilla on aiheuttanut ekologisia ongelmia. Maailmanlaajuisesti väestön kasvu on herättänyt huolta ilmastonmuutoksen sekä ruuan ja veden riittävyyden suhteen. Ihmispopulaatio ei ole aina ollut liian suuri. On ilmennyt merkkejä siitä, että noin 900 000 vuotta sitten ihmiskunta oli vaarassa kuolla sukupuuttoon. Tuolloin ihmisiä oli vain noin 1 300. Ihmiskunnan varhaisilta ajoilta on myös löydetty merkkejä eri ihmislajien risteytymisistä. Tälläistä tapahtui 700 000 vuotta sitten, jolloin Euraasian mantereen alueella eli neandertalin ihmisiä ja denisovan ihmisiä sekä joku tuntematon ihmispopulaatio. == Katso myös == * Maailman väkiluku == Lähteet == Luokka:Ekologia
San Pedro (1716)

San Pedro oli Espanjan laivaston vuonna 1716 vesillelaskettu kaksikantinen 60-tykkinen Santa Isabel -luokan linjalaiva. == Valmistus == Alus tilattiin Pasajesista Barrio Vizcayalta, missä töistä vastasi José de Castañeda. Alus laskettiin vesille 23. kesäkuuta 1716 ja otettiin palvelukseen 26. heinäkuuta 1717.Winfield et al 2023 s. 169-170 == Palvelus == Alus lähti 11. huhtikuuta 1717 Pasajesista San Luisin ja San Fernandon kanssa Cádiziin päällikkönään Gaztañeta. Kesäkuussa se lähti Cádizista Marqués de Marin laivaston mukana Barcelonan piiritykseen. Vuonna 1717 alus lähti Barcelonasta Gaztañetan laivaston mukana Sardinian sotaretkelle. Se osallistui 11. elokuuta 1718 Cape Passeron taisteluun päällikkönään Antonio Arizaga. Alus kykeni irtautumaan taistelusta ja vetäytymään Maltalle, jonne se saapui 24. elokuuta fregattien Perlan, Galeran, Conde de Tolosan, San Juan el Chicon ja San Fernando el Chicon sekä mörssärialuksen ja neljän kuljetusaluksen kanssa. Alus haaksirikkoutui joko Tarantonlahdella 4. joulukuuta 1718 tai Gallipolin edustalla neljä päivää myöhemmin. == Lähteet == * === Viitteet === Luokka:Santa Isabel -luokan linjalaivat
Werteunion

Werteunion (suomeksi ’arvounioni’) on saksalainen oikeistokonservatiivinen puolue, joka perustettiin 17. helmikuuta 2024. Werteunion sai alkunsa vuonna 2017 CDU- ja CSU-puolueiden sisäisenä ryhmänä, joka perustettiin vastustamaan silloisen liittokansleri Angela Merkelin politiikkaa. Ryhmä irtaantui CDU:sta tammikuussa 2024 ja perusti kuukautta myöhemmin puolueen. Werteunion on avoin yhteistyölle kaikkien puolueiden, myös Vaihtoehdon Saksalle kanssa. Yhdistyksen johtaja on Hans-Georg Maaßen. Maaßenin väitteet CDU:n vasemmistolaistumisesta yhdessä maahanmuuttoon ja siirtolaisuuteen kohdistuneen kritiikin ja muiden poliittisesti epäkorrektien mielipiteiden kanssa oli CDU:n johdolle liikaa, ja se yritti erottaa häntä puolueen jäsenyydestä. Alueosasto esti kuitenkin väliintulollaan päätöksen toimeenpanon. ==Lähteet== Luokka:Saksan puolueet
Ray Leblanc

Ray Leblanc (s. 24. lokakuuta 1964 Fitchburg, Massachusetts) on uransa päättänyt yhdysvaltalainen jääkiekkomaalivahti. Hän pelasi valtaosan urastaan IHL-liigassa ja vain yhden NHL-ottelun. Ainoan NHL-ottelunsa Leblanc pelasi Chicago Blackhawksin maalilla 10. maaliskuuta 1992 Blackhawksin kohdatessa San Jose Sharksin. Leblanc edusti myös Yhdysvaltain maajoukkuetta vuonna 1990 Hyvän tahdon kisoissa sekä 1992 Albertvillen Olympiaturnauksessa ja MM- turnauksessa. Hyvän tahdon kisoissa Leblanc epäonnistui pahasti päästäen 10 maalia ainoassa pelaamassaan ottelussa. Sen sijaan kaksi vuotta myöhemmin Olympia- ja MM-turnauksissa hän oli joukkueensa ykkösmaalivahti. ==Lähteet== Luokka:Yhdysvaltalaiset jääkiekkomaalivahdit Luokka:Vuonna 1964 syntyneet Luokka:Elävät henkilöt
Bundespolizei (Saksa)

Bundespolizei (BPOL) on Saksan liittovaltion poliisi, joka toimii koko maan alueella. Sen päätehtävät ovat rajavalvonta sekä rautatie- ja ilmailuturvallisuudesta vastaaminen. Bundespolizein lisäksi liittovaltion tasolla toimii keskusrikospoliisi Bundeskriminalamt ja parlamentin poliisi. Osavaltioiden tasolla toimivat paikalliset Landespolizeit. == Historia == Vuonna 1951 Länsi-Saksassa perustettiin Bundesgrenzschutz (BGS), jonka tehtävä oli valvoa rajoja. Se oli puolisotilaallinen organisaatio ja muutenkin hyvin lähellä armeijaa. Myöhemmin rautatiepoliisi ja Saksojen yhdistyttyä myös Itä- Saksan Transportpolizei liitettiin Bundrsgrenzschutziin. Nimi Bundespolizei otettiin käyttöön vuonna 2005. Samalla organisaatiota saneerattiin ja visuaalinen ilme asusteissa ja ajoneuvoissa vaihdettiin vihreästä siniseksi. == Tehtävä == Bundespolizein tehtävät ovat moninaisia, mutta pääasiassa on koko valtion turvallisuus. Siihen kuuluu muun muassa maaraja- ja rannikkovartiointi, tärkeiden kohteiden (esimerkiksi valtion hallintorakennukset, päättäjien asunnot, suurlähetystöt) suojaaminen, paikallispoliisien avustaminen ja kansainvälisten järjestöjen tehtävät ulkomailla. Se myös huolehtii lentokenttien turvallisuudesta ja tarjoaa tarvittaessa sky marshaleita lennoille. GSG 9 on Bundespolizein terrorisminvastainen erikoisjoukko, joka voidaan lähettää minne tahansa maassa. == Kalusto == === Ajoneuvot === Bundespolizeilla on noin 7 000 ajoneuvoa. Niihin lukeutuu tavallisia partioautoja, moottoripyöriä ja pakettiautoja, mutta myös panssariajoneuvoja. === Helikopterit === Bundespolizein helikopterialuskalustoon kuuluu Eurocoper EC120 Colibri-, Eurocopter EC135-, Eurocopter EC155- ja Eurocopter AS332 Super Puma -helikoptereita. === Vartiolaivat === Bundespolizeilla on Bad-Bramstedt- ja Potsdam-luokkien monikäyttöisiä vartiolaivoja. Niitä käytetään esimerkiksi Saksan merirajojen valvomiseen ja Frontex-tehtävissä. Uudemmat Potsdam-luokan alukset ovat erittäin monikäyttöisiä. Ne ovat aseistettuja ja niille voi laskeutua helikopteri. == Lähteet == Luokka:Saksan poliisitoimi
Argylle

Argylle on vuonna 2024 ensi-iltansa saanut brittiläis-yhdysvaltalainen toimintaelokuva. Sen käsikirjoitti Jason Fuchs ja ohjasi Matthew Vaughn. == Rooleissa == == Vastaanotto == Helsingin Sanomien elokuvakriitikko Pertti Avola antoi Argyllelle kaksi tähteä viidestä. Hänen mukaansa "kaikkine mielikuvituksellisine käänteineen Argyllessä on aineksia, mutta Vaughn ei saa elokuvaansa kunnollista, napakkaa rytmiä, jolla voisi korostaa Jason Fuchsin käsikirjoituksen hauskoja puolia. Kaikki venyy liikaa, mutta ei onneksi lässähdä täysin."Pertti Avola: Kirjailija eksyy agenttipeliin kuuluisuuksia vilisevässä parodiassa, Helsingin Sanomat, 1.2.2024, viitattu 12.2.2024. Rotten Tomatoes -verkkosivusto on kirjannut 259 Argyllen arvostelua, joista 32 prosenttia on myönteisiä.Argylle, Rotten Tomatoes, viitattu 12.2.2024. == Lähteet == == Aiheesta muualla == * Luokka:Matthew Vaughnin ohjaamat elokuvat Luokka:Vuoden 2024 brittiläiset elokuvat Luokka:Vuoden 2024 yhdysvaltalaiset elokuvat
Bangsund

Bansgund on taajama Namsosin kunnassa Trøndelagin läänissä Norjassa. Taajaman pinta-ala on 0,7 neliökilometriä ja asukasluku 863 vuonna 2023. Bangsund oli vuonna 1964 lakkautetun Klingan kuntakeskus. ==Lähteet== Luokka:Namsos Luokka:Norjan taajamat
Spillum

Spillum on taajama Namsosin kunnassa Trøndelagin läänissä Norjassa. Taajaman pinta-ala on 1,8 neliökilometriä ja asukasluku 1 352 vuonna 2023. ==Lähteet== Luokka:Namsos Luokka:Norjan taajamat
Namsosin lentoasema

Namsosin lentoasema () on Namsosin kunnassa Trøndelagin läänissä Norjassa sijaitseva lentoasema. Se avattiin vuonna 1967. ==Onnettomuudet== Lokakuussa 1993 Widerøen Twin Otter -kone syöksyi maahan Overhallassa lähestyessään Namsosia ja kuusi henkeä menehtyi. ==Lähteet== ==Aiheesta muualla== Luokka:Pohjois-Trøndelagin läänin lentoasemat lentoasema
Namsosin kirkko

Namsosin kirkko () on Namsosin kunnassa Trøndelagin läänissä Norjassa sijaitseva tiilikirkko vuodelta 1960. Sen edeltäjä tuhoutui toisessa maailmansodassa. ==Lähteet== ==Aiheesta muualla== Luokka:Norjan kivikirkot kirkko
Santa Isabel

Santa Isabel tarkoittaa muun muassa seuraavia: ==Laivat== * Santa Isabel -luokka, Espanjan laivaston kuuden kaksikantisen 60-tykkisen linjalaivan muodostama alusluokka * Santa Isabel, Espanjan laivaston vuonna 1717 vesille laskettu linjalaiva * Santa Isabel, Espanjan laivaston vuonna 1728 vesille laskettu linjalaiva * Santa Isabel, Espanjan laivaston vuonna 1767 vesille laskettu linjalaiva ==Maantiede== * Santa Isabel, kaupunki Brasiliassa Goiásin osavaltiossa * Santa Isabel do Pará, kunta Brasiliassa Parán osavaltiossa * Santa Isabel, kunta Brasiliassa São Paulon osavaltiossa * Santa Isabel, kunta Kolumbiassa Toliman departmentementissa * Santa Isabel, tulivuori Kolumbiassa Tolimassa * Santa Isabel, kaupunki Puerto Ricossa * Santa Isabel Cholula, kaupunki Meksikossa Pueblan osavaltiossa * Santa Isabelin saari, Salomonin saaristoon kuuluva saari ==Muut== * Santa Isabel College Manila, oppilaitos Filippiineillä
Norjan sahalaitosmuseo

Norjan sahalaitosmuseo () sijaitsee Namsosissa Trøndelagin läänissä. Se on perustettu vuonna 1989 entisen Spillumin höyrysahan tiloihin. ==Lähteet== ==Aiheesta muualla== * Museon verkkosivut sahalaitosmuseo Luokka:Tekniikan museot Luokka:Sahateollisuus Luokka:Namsos
Guttorm Hansen

Guttorm Hansen (3. marraskuuta 1920 Namsos – 3. huhtikuuta 2009 Namsos) oli norjalainen työväenpuolueen poliitikko. Hän toimi suurkäräjien puhemiehenä vuosina 1973–1981. Hansen työskenteli myös Firdapostenin ja Namdal Arbeiderblad -lehden toimittajana. ==Lähteet== ==Aiheesta muualla== * Guttorm Hansen Norjan suurkäräjien verkkosivuilla Luokka:Suurkäräjien puhemiehet Luokka:Norjalaiset toimittajat Luokka:Vuonna 1920 syntyneet Luokka:Vuonna 2009 kuolleet
Polte veressä

Polte veressä (Breathless) on Jim McBriden ohjaama yhdysvaltalainen elokuva vuodelta 1983. Se on uusintaversio Jean-Luc Godardin elokuvasta Viimeiseen hengenvetoon (1960). Uuden version pääosissa esiintyvät Richard Gere ja Valérie Kaprisky. Mikael Fräntin mukaan uusi versio tuhoaa Godardin elokuvan ideat ja merkitykset. Helena Ylänen sen sijaan toteaa, että Polte veressä on itsenäinen teos, joka ei kaipaa aiempaa elokuvaa rinnalleen. Yläsen mukaan McBriden versio on "puhdasverinen 1980-luvun elokuva". Richard Geren vapautuneen roolityön ansiosta elokuvan päähenkilö on viaton, lapsekas ja sähköinen – "hän ei tiedä pahuudesta mitään". Roger Ebertin mukaan Polte veressä on tyyliharjoitus, josta puuttuvat sellaiset aidot inhimilliset huolenaiheet, joihin katsoja voisi samastua, mutta kuitenkin elokuva hallitsee tyylinsä, on hyvännäköinen ja hauska katsella, ja se ilmentää tiettyä sairaalloista huumoria. Elokuva sai Suomessa 120 783 katsojaa. Suomessa KAVI on arvioinut elokuvan olevan haitallinen alle 16-vuotiaille lapsille. Ison- Britannian BBFC on luokitellut elokuvan kielletyksi alle 15-vuotiailta. == Näyttelijät == Lähde: ==Lähteet== Luokka:Vuoden 1983 yhdysvaltalaiset elokuvat
Porin hätäkeskus

Porin hätäkeskus on yksi Suomen kuudesta hätäkeskuksesta. Se on vastuussa Satakunnan ja Pirkanmaan maakuntien hätäpuheluista. Porin hätäkeskus muodostui, kun Pirkanmaan ja Satakunnan hätäkeskukset yhdistyivät 19. marraskuuta 2013. Hätäkeskus sijaitsee Satakunnan Pelastuslaitoksen Kanta- Porin paloaseman ja Porin poliisiaseman kanssa samassa korttelissa. Myös valtakunnallinen hätäkeskuslaitos sijaitsee Porin hätäkeskuksen yhteydessä. == Lähteet == Luokka:Hätäkeskuslaitos Luokka:Pori
Sean Farrell

Sean Farrell (s. 2. marraskuuta 2001 Hopkinton, Massachusetts) on yhdysvaltalainen jääkiekkoilija, pelipaikaltaan hyökkääjä. Hän on Montreal Canadiensin 4. kierroksen varaus vuodelta 2020 ja pelaa tällä erää Canadiensin farmiseura Laval Rocketin riveissä. ==Ura== Farrell pelasi vuodet 2017-2019 Yhdysvaltain nuorten pelaajien kehitysohjelmassa (USNTDP) ja tämän jälkeen kaksi kautta Chicago Steelin joukkueessa USHL-juniorisarjassa. Vuosina 2021-2023 hän pelasi yliopistokiekkoa Harvardin joukkueessa ja liittyi loppukaudesta Canadiensin NHL-joukkueeseen, jossa pääsi pelaamaan kuudessa ottelussa tehden niisså yhden maalin. ===Maajoukkue=== Farrell pelasi pronssia voittaneessa USA:n joukkueessa vuoden 2019 alle 18-vuotiaiden MM-turnauksessa Ruotsin Örnskoldsvikissä. Aikuisten tasolla Farrell on pelannut vuoden 2022 Olympiaturnauksessa Kiinan Beijingissä sekä MM-turnauksissa 2022 ja 2023. ==Saavutukset== * U18 MM-pronssi 2019 * USHL Clark Cup mestaruus 2021 ==Lähteet== Luokka:Yhdysvaltalaiset jääkiekkoilijat Luokka:Montreal Canadiensin varaamat pelaajat Luokka:Vuonna 2001 syntyneet Luokka:Elävät henkilöt
Vemundvikin kirkko

Vemundvikin kirkko () on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1875. ==Lähteet== ==Aiheesta muualla== Luokka:Norjan puukirkot Luokka:Namsos
Dunin kirkko

Dunin kirkko () on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1949. ==Lähteet== ==Aiheesta muualla== Luokka:Norjan puukirkot Luokka:Namsos
Namdalseidin kirkko

Namdalseidin kirkko () on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1858. ==Lähteet== ==Aiheesta muualla== Luokka:Norjan puukirkot Luokka:Namsos
Klingan kirkko

Klingan kirkko () on Namsosin kunnassa Trøndelagin läänissä Norjassa sijaitseva puinen pitkäkirkko vuodelta 1866. ==Lähteet== ==Aiheesta muualla== Luokka:Norjan puukirkot Luokka:Namsos
Adria (täsmennyssivu)

Adria tai Adrià tarkoittaa seuraavia: * Adria eli Atria, antiikin aikainen kaupunki Venetiassa Italiassa ** Adria, nykyinen kaupunki Venetossa Italiassa * Adria eli Atria, antiikin aikainen kaupunki Picenumissa Italiassa * Adria Airways, slovenialainen lentoyhtiö * Adria International Raceway, moottorirata Italiassa ==Etunimenä== * Adria Arjona (s. 1992), yhdysvaltalainen näyttelijä * Adrià Pedrosa (s. 1998), espanjalainen jalkapalloilija ==Sukunimenä== * Ferran Adrià (s. 1962), espanjalainen kokki.
Otterøyn kirkko

Otterøyn kirkko () on Namsosin kunnassa Trøndelagin läänissä Norjassa sijaitseva puinen kahdeksankulmainen kirkko vuodelta 1858. ==Lähteet== ==Aiheesta muualla== Luokka:Norjan puukirkot Luokka:Namsos
Atria (täsmennyssivu)

Atria tarkoittaa seuraavia: * Atria, suomalainen elintarviketeollisuuden yritys **Atria Suomi, Atria Suomen toiminnoista vastaava tytäryhtiö **Team Atria, nurmolainen pesäpallo- ja salibandyseura * Atria eli Alfa Trianguli Australis, Etelän kolmion kirkkain tähti * Adria eli Atria, antiikin aikainen kaupunki Picenumissa Italiassa * Adria eli Atria, antiikin aikainen kaupunki Venetiassa Italiassa == Sukunimenä == * Rita Atria (1974–1992), italialainen todistaja suuressa mafiatutkimuksessa Sisiliassa
Namdalsavisa

Namdalsavisa (lyh. NA) on norjalainen vuonna 1917 perustettu paikallislehti, jonka kotikunta on Namsos. Lehti ilmestyy paperisena tiistaisin ja perjantaisin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Namsos
Valokuva-albumi

Valokuva-albumi tai valokuvakirja on yksittäisen henkilön, perheen tai muun yhteisön keräämä valokuvatulosteiden sarja kirjan muodossa. Valokuvat kiinnitetään albumeihin liimalla, erityisellä valokuvateipillä, kulmataskuilla tai ne voidaan sijoittaa läpinäkyviin muovitaskuihin. Valokuva-albumi syntyi 1800-luvun loppupuolella paikkana, johon kerättiin kotivieraiden muotokuvia, ja myöhemmin se otettiin käyttöön Kodakin toimesta perhehistorian visuaalisena kronologiana. Digitaalisen valokuvauksen myötä albumit on suurelta osin korvattu tietokoneen muistissa tai muistikorteilla olevilla kansioilla tai verkossa jaetuilla kuvavarastoilla sosiaalisessa mediassa. Valokuvista on voinut myös tehdä itse tai tilata painetun valokuvakirjan. == Perhevalokuva- albumi == Perhekuvaus on ollut yksi yleisimmistä valokuvauksen tyypeistä. Vaikka useimmat länsimaissa asuvat ihmiset ovatkin luoneet jollain tavalla valokuva-albumin, vasta äskettäin perhealbumi on päässyt mukaan valokuvauksen tutkimushistorioihin. Esimerkiksi Beaumont Newhallin vaikutusvaltainen teos Valokuvauksen historia, joka on ollut useiden painosten myötä 1930-luvulta lähtien ja toiminut standardilukemistona sukupolvien ajan valokuvauksen historioitsijoille, ei mainitse perhealbumia. == Lähteet == Luokka:Valokuvaus
Damir Hairetdinov

Damir Zinjurovitš Hairetdinov (; s. 1972, Moskova) on venäläinen historioitsija ja etnologi, joka toimii Moskovan islamilaisen yliopiston rehtorina. Tutkimuksissaan Hairetdinov on keskittynyt etenkin tataarien alkuperäiskulttuureihin ja kieliin. Häntä on kutsuttu "pioneeriksi nykyaikaisen Moskovan muslimiyhteisön tutkimuksessa". Aikaisemmin Hairetdinov on työskennellyt muun muassa Saudi Arabian Moskovan-suurlähetystössä ja Nižni Novgorodin alueen muslimien henkisen hallinnon puheenjohtajana. ==Lähteet== Luokka:Venäläiset historioitsijat Luokka:Venäläiset etnologit Luokka:Rehtorit Luokka:Vuonna 1972 syntyneet Luokka:Elävät henkilöt
Palvontapaikka

Palvontapaikka voi viitata monenlaisiin paikkoihin tai tiloihin, joissa ihmiset kokoontuvat palvomaan tai kunnioittamaan jotakin uskonnollista, henkistä tai muuten tärkeää asiaa. Tällaisia paikkoja voivat olla esimerkiksi kirkot, temppelit, moskeijat, synagogat, pyhät lehtimetsät, pyhät lähteet, pyhät vuoret tai vaikka rituaalisiin seremonioihin tarkoitetut tilat. Palvontapaikat vaihtelevat kulttuurista, uskonnosta ja perinteistä riippuen. == Katso myös == * Pyhiinvaellus * Pyhäinjäännös Luokka:Uskonnollinen kokemus ja toiminta
Joutenvesi

Joutenvesi on useiden selkien, suurten saarien ja voimakkaasti virtaavien salmivesien muodostama kokonaisuus Koloveden ja Linnansaaren kansallispuistojen välissä. Joutenveden kerrotaan saaneen nimensä joutsenista . Se on saimaannorpan elinalue ja valtakunnallinen luonnonsuojelualue, missä ei ole leiriytymispaikkoja. Joutenvesi kuuluu sekä erityissuojelua, että rantojensuojeluohjelmaan ja se tunnetaan erittäin kivikkoisena vesistönä. == Alueen luonne == Joutenvedelle ovat tyypillisiä useat voimakkaasti virtaavat salmet saariston muodostamassa vaikeasti navigoitavassa labyrintissä. Alueen kallioperä on migmatiittia, kiillegneissiä ja graniittia. Pohjamoreenikerros on ohut ja kallioita esiintyy runsaasti. Hydrologisena erityispiirteenä ovat alueen monet voimakkaasti virtaavat salmet. Joutenvesi edustaa Saimaalle tyypillistä karua järviruokotyyppiä, ja sen maisema on hyvin rikkonainen. Alueella on paljon saaria, ja sitä luonnehtii suurten sekä pienten saarien louhikkoinen sokkelo ja siellä tavataan myös kyykäärmeitä . Suurimmat saaret ovat lähes kaikki olleet asuttuja. Alueen metsät ovat pääasiassa nuoria, ja niitä on vuosisatojen kuluessa hakattu runsaasti. Hakkuiden ja metsänhoidon jäljet näkyvät yhä maisemassa, sillä yli puolet alueen metsistä on vain yhden puulajin muodostamia, ja lisäksi metsistä puuttuu lahopuu suurelta osalta kokonaan. Oravissa olleen ruukin ja tehtaiden puunhankinnan vaikutus näkyy hyvin pääosassa suurempia saaria . == Alueen suojelu == Joutenvesi on lähes kokonaan luonnonsuojelualuetta, eikä siellä ole leiriytymispaikkoja. Rantojensuojeluohjelman, että erityissuojelua vaativan vesistön rajaus perustuu Enonkosken kunnan ja Varkauden kaupungin alueilla valtuuston hyväksymään osayleiskaavaan. Savonlinnan puolella rajaus noudattelee yleiskaavaluonnoksen ev-rajausta. Lisäalueina on Enonvedellä norpan liikkumiselle tärkeitä vesialueita sekä Tappuvirran vesialueet ja norpan kannalta tärkeitä maa- ja vesialueita Pyyvedellä. Alue on tärkeä saimaannorpan elinalueena, mutta sillä on merkitystä myös melko luonnontilaisen järviluonnon säilymiselle. Alueella on arvioitu olevan 20–30 saimaannorppaa eli noin 10 % kannasta. Suurimmat uhat saimaannorpalle ovat pesimäaikainen häiriö, kalastuksen aiheuttamat poikaskuolemat ja pesimäaikaiset vedenpinnan muutokset. Alueella on tavattu myös uhanalainen ahokirkiruoho, joka on mm. lehdoissa ja luonnonlaitumilla esiintyvä kämmekkäkasvi . == Lähteet == Luokka:Saimaa __INDEX__
Kongon sademetsät

Kongon sademetsät ovat matalaa trooppista kosteaa lehtimetsää ja maailman toiseksi suurin trooppinen metsäalue Amazonin sademetsän jälkeen. Sademetsä kattaa alueena yli 2 000 000 neliökilometriä. Se on neljäsosa maailman jäljellä olevasta trooppisesta metsästä. Kongon sademetsät ovat Kamerunin, Gabonin, Kongon tasavallan sekä Kongon demokraattisen tasavallan alueilla. Sademetsässä on yli 10 000 kasvilajia, sekä yli 10 000 eläinlajia. Alueella arvioidaan olevan yli neljännes maailman kasvilajeista. Siellä elää useita kädellisiä, kuten simpansseja, gueretsoja, sekä oliivipaviaaneja. Metsätalous, öljypalmuplantaasit ja kaivostoiminta tuhoavat ja pirstovat sademetsää. 2000-luvulla alueen vuosittainen metsien menetys oli 0,3 %. Vuosina 2015–2019 Kongon demokraattisen tasavallan metsien hävitysvauhti kaksinkertaistui. Vuonna 2022 Kongon sademetsien metsänhakkuut kasvoivat 5 %. Salongan kansallispuisto on Kongon demokraattisessa tasavallassa sijaitseva Afrikan suurin trooppisen sademetsän suojelualue, ja Unescon maailmanperintökohde vuodesta 1984. == Lähteet == Luokka:Kongon demokraattisen tasavallan maantiede Luokka:Gabon Luokka:Kamerun Luokka:Kongon tasavalta Luokka:Afrikan metsät